Victoria Beckham munkából megy szülni
Victoria Beckham – aki épp a negyedik gyermekét várja férjétől, David Beckhamtől – arról panaszkodott, hogy nem könnyű dolgozó nőnek és anyának lenni egyszerre.
„Anyának lenni nehéz!” – mondta Beckhamné az angol Glamour magazinnak. Az egykori énekesnő, aki jelenleg saját divatmárkával rendelkezik, terhessége végéig szándékozik dolgozni. „Nagyon keményen hajtok, mert egy nő nem engedheti meg magának, hogy lazítson. De a dolgozó anyák élete nagyon nehéz. Azt hiszem, a nők többsége egyért velem, amikor azt mondom, hogy ez olyan, mintha üveggolyókkal zsonglőrködnénk. De akármennyire is fontos számomra a szakmai siker, a férjem és a gyermekeim mindig is elsőbbséget élveztek és élveznek” – folytatta Victoria.